**Výzva na vyplnenie dotazníka ku Komunitnému plánu sociálnych služieb a Programu hospodárskeho a sociálneho rozvoja**

Vážení obyvatelia mestskej časti Bratislava-Rusovce, vážení zástupcovia rozpočtových, príspevkových, mimovládnych organizácií a podnikateľských subjektov.

Samospráva pristúpila v zmysle povinnosti podľa zákona č. 539/2008 Z. z. - Zákona o podpore regionálneho rozvoja a zákona č. 448/2008 Z. z. - Zákona o sociálnych službách k spracovaniu dvoch strategických dokumentov, a to Komunitného plánu sociálnych služieb a Programu hospodárskeho a sociálneho rozvoja. Tieto strategické dokumenty pomôžu zlepšiť rozvoj, rozšíriť ponuku a kvalitu služieb zabezpečovaných mestskou časťou a inými poskytovateľmi, zlepšiť kvalitu technickej infraštruktúry, odpadového hospodárstva, dopravnej infraštruktúry, životného prostredia, školstva, kultúry, športu, sociálnych služieb atď.. Umožňujú vám, ako cieľovým skupinám priamo zasiahnuť do smerovania rozvoja priestoru, v ktorom žijete, pracujete alebo trávite voľný čas.

Tieto dokumenty zároveň bývajú povinnou prílohu pri žiadostiach o čerpanie nenávratných prostriedkov z fondov EÚ a štátneho rozpočtu SR a sú preto pre mestskú časť nevyhnutné.

V rámci procesu spracovania vás prosíme o zaslanie vašich konkrétnych návrhov, čo je potrebné v mestskej časti Bratislava-Rusovce zrekonštruovať, prípadne vybudovať. Pri vypĺňaní voľte odpovede tak, aby čo najviac zodpovedali vašim predstavám. Návrhy by mali inšpirovať k prijatiu opatrení za účelom zvýšenia kvality služieb a prostredia v ktorom žijete.

Dotazník, ktorý bude podkladovým materiálom tak pre Komunitný plán sociálnych služieb ako aj pre Program hospodárskeho a sociálneho rozvoja si môžete stiahnuť na https://www.bratislava-rusovce.sk/uradna-tabula alebo bude k dispozícii v tlačenej podobe v podateľni miestneho úradu.

Vyplnené dotazníky môžete doručiť do 7. septembra 2023 osobne do podateľne MÚ, poštou na Miestny úrad MČ Bratislava-Rusovce, Vývojová 8, Bratislava-Rusovce alebo prostredníctvom e-mailu na adresu: sekretariat@bratislava-rusovce.sk.

Ďakujeme za váš čas a ochotu pri vyjadrení názoru na predmetnú oblasť.